Нягледзячы на тое, што вуліца носіць імя Леніна, найбольш прыцягвае ўвагу турыстаў скульптура не правадыра пралетарыяту, а дзяўчынкі перад фасадам дзіцячага садка. "Балерынка", якая, верагодна, была зроблена ў далёкія-далёкія савецкія часіны, упрыгожвае фантан, які цяпер да свята таксама прыводзяць у парадак. Яна сімпатычная і сапраўды адметная, хоць, можа, і не мае вялікай каштоўнасці. Таму што ў часе сучасных "еўрарамонтаў" гэтых сведак мінулага выкідалі на сметнікі, а тут захавалі. І здаецца, што нездарма.